laion/Wikipedia-Exotic huggingface dataset:
שור הבר

שור הבר או בקר בר הידוע גם כאורוקס (שם מדעי: Bos primigenius) הוא מין שנכחד בסוג פר. היה נפוץ בכל אירופה ובאזורים רבים באסיה ובאפריקה, ומשערים שממנו פותחו כמה מגזעי הבקר המשמשים את האדם. אורכו של שור הבר היה כשלושה מטרים וגובהו הגיע ל-1.8 מטר. צבעו היה שחור ולאורך גבו נמתח פס לבן. לפי הממצא הארכיאו-זואולוגי השור התקיים בתחומי ארץ ישראל עד שלהי תקופת הברזל, בידי המדע שפע ראיות על קיומו במרחב המערב אסייתי של שור הבר. בתנ"ך מוזכר הוא כבעל חיים מוכר עד תקופתו של דוד המלך, ומאוחר יותר בספרי הנביאים[דרוש מקור]. במונומנטים אשורים מתואר המרדף והציד אחריו בזמן השושלות הקדומות. יוליוס קיסר ראה ותיאר אותו בגרמניה ביער הרקניה, ועד ימי הביניים לא נכחד מאירופה, על פי עדויות אחרונות שור הבר נכחד כליל מן העולם בשנת 1627 בפולין. גודלו ועצמתו של שור הבר הרשימו את האדם מאז ימי קדם, האדם הקדמון נהג לצוד אותו כדי לאכלו והוא גם מופיע בציורי מערות, בסמל מולדובה ובסמלה של מקלנבורג. ממשלת רוסיה ניסתה להשיבו לטבע על ידי הכלאה של ביזון אירופי עם פרה (ראה על כך בערך ביזון אירופי).[דרוש מקור] שורי הבר חיו בארץ ישראל בתקופות קדומות, שרידיו נתגלו בכרמל,ובעמק הירדן. שרידיהם נמצאו באתרים רבים בחבל הים תיכוני לאורך עידני התקופות הפרהיסטוריות. אולם מספר הממצאים הארכאו-זואולוגיים הולך ופוחת לאחר מכן והאחרון שבהם הוא משלהי תקופת הברזל בתל חשבון שבעבר הירדן. קיימת סברה ששור הבר הוא למעשה התאו המקראי והמין המכונה היום תאו הוא בעצם המין המכונה בלשון חז"ל "כוי". כמו כן, קיימת סברה אחרת שהשור הוא הראם המקראי, שכן הוא מופיע בתקבולת עם הפר (דברים לג יז; ישעיהו לד ז; תהילים כט ו). בקר הבית בקר מצרי יאק הבר הכחדה מדיה וקבצים בנושא שור הבר בוויקישיתוף שור הבר, באתר ITIS (באנגלית) שור הבר, באתר NCBI (באנגלית) שור הבר, באתר GBIF (באנגלית) שור הבר, באתר אנציקלופדיה בריטניקה (באנגלית) שור הבר באתר הרשימה האדומה של IUCN Ella Tsahar ואחרים, Distribution and Extinction of Ungulates during the Holocene of the Southern Levant (ארכיון) זהר עמר, רם בוכניק וגיא בר-עוז, זיהוי החיות הטהורות שבמקרא לאור מחקר הארכאו-זואולוגיה, קתדרה 132 (תשס"ט), עמ' 54-33 (ארכיון) מילון העברית המקראית, ערך "ראם", עמ' 977 ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
יער הגאווה

יער הגאווה הוא יער שניטע בט"ו בשבט תשס"ד, 7 בפברואר 2004, ליד קיבוץ תובל שבגליל. בנטיעות השתתפו כ-350 מחברי הקהילה הלהט"בית, בני משפחה וחברים מכל רחבי הארץ. יער הגאווה שבגליל, הוא לא היער הראשון שניטע ביוזמת הקהילה הלהט"בית בישראל. ביולי 1979 התקיים בישראל הכנס הבינלאומי הרביעי של הומוסקסואלים ולסביות יהודים. משתתפי הכנס הצטרפו להפגנה לשוויון זכויות להומוסקסואלים ולסביות שהתקיימה בכיכר מלכי ישראל ביום שישי, 20 ביולי 1979. נוסף לכך, נטעו משתתפי הכנס יער ליד קיבוץ להב שבדרום עם כ-3000 עצים נטועים בתוכו. הקרן הקיימת לישראל לא הייתה מוכנה להציב שלט ביער המעיד על זהות הנוטעים. אירוע מחאה שאורגן על ידי נציגי האגודה התקיים ביער ב-29 ביוני 1992. לבסוף, לאחר מאבק של 15 שנים, ב-1994 נערך טקס רשמי בהשתתפות הקרן הקיימת לישראל ונציגים להט"בים, והוצב שלט. היוזמה להקים את יער הגאווה שבגליל הייתה של חברי הסניף הצפוני של אגודת הלהט"ב, "אגודה גאים בגליל" הנמצא בקריית שמונה. המטרה שלהם הייתה לבטא את הזיקה שלהם לאדמת הגליל ולהתיישבות בגליל. בנוסף לכך, הכוונה לטעת יער על שם קהילת הלהט"ב, כאשר כל שנה בט"ו בשבט חברי הקהילה ישובו להרחיבו. זאת ועוד, היער יהווה מקום מפגש ונקודת יציאה לטיולים ברחבי הגליל. טקס נטיעת יער הגאווה שבגליל נערך ב-7 בפברואר 2004. ביער נטעו עצי אלה אטלנטית, חרוב, זית, אורן ואטד סורי. העצים נרכשו מהקרן הקיימת לישראל על ידי אגודת הלהט"ב. נציגים מהקהילה ומהכנסת השתתפו בטקס. ”אנחנו תבנית נוף המולדת. אנחנו חלק מהארץ הזאת”, אמרה נורה גרינברג, אז יו"ר אגודת הלהט"ב. רומן ברונפמן ממרצ אשר באותה תקופה כיהן כחבר כנסת שהשתתף בטקס, אמר כי, ”הכנסת חוגגת כל שנה את יום הולדתה בחג הנטיעות, 120 ח"כים בוחרים את המקום הכי קרוב רעיונית. היה מי שבחר בגוש קטיף, ואני שמח שהגעתי לפה. בזמן הזה יש גם הפגנה נגד גדר ההפרדה באבו דיס אבל בחרתי כאן, כי המאבק ההומו-לסבי הוא חלק אינטגרלי מהמאבק שלנו לזכויות אדם, לשלום ולצדק בינינו לבין שכנינו” ”כשמגדלים עץ איש לא שואל מהן נטיותיו, ואני מקווה שיום יבוא וכך יהיה גם לגבי הורים”, אמרה דבורה לוז מארגון תהל"ה. טקס נטיעות ביער הגאווה בגליל נערך מדי שנה בט"ו בשבט. משתתפים בטקס חברי הקהילה, סלבריטאים ונבחרי ציבור. בטקס הנטיעות השנתי המסורתי נוטעים עצים נוספים ביער ומרחיבים אותו. אורן רייס, אגודת ההומואים נטעה את יער הגאווה בגליל, באתר ynet, 7 בפברואר 2004 גאים בגליל, האגודה מי נטע את יער הגאווה הראשון?, האגודה היער הורוד, nrg בשבת: טקס נטיעות ביער הגאווה בגליל, gogay בט"ו בשבט: נטיעות ביער הגאווה - בפעם הרביעית, gogay "יער הגאווה" הראשון ניטע בקיבוץ תובל, באתר וואלה, 7 בפברואר 2004 קחו תרמיל: מבלים בגאווה בצפון, באתר ‏מאקו‏, 20 בספטמבר 2013
זמן תגובה

האם התכוונתם ל... זמן תגובה (טכנולוגיה) (אנ') – הזמן שלוקח למערכת להגיב לפקודה או אות נכנס. זמן תגובה (פסיכולוגיה) – הזמן שלוקח לאדם להגיב לגירוי או מידע.
בראד ווקר

בראד ווקר (באנגלית: Brad Walker; נולד ב-21 ביוני 1981) הוא אתלט אמריקאי. הוא אלוף העולם בקפיצה במוט (אוסקה 2007). בעל שיא אישי של 6.04 מטרים. ווקר נולד באברדין, דרום דקוטה. במסגרת לימודיו בתיכון האוניברסיטאי שבוושינגטון הוא התאמן בפוטבול ובאתלטיקה קלה, תחת הדרכתו של רג הולברט. הוא למד באוניברסיטת וושינגטון והיה חבר באחווה פי, גמא דלתא. הוא זכה פעמיים באליפות המכללות באולמות סגורים (NCAA) בקפיצה במוט תחת הדרכתו של המאמן פאט ליקארי. בשנת 2005 זכה ווקר באליפות ארצות הברית באתלטיקה בקפיצה במוט באולם ובאצטדיון פתוח. באליפות העולם שנערכה בהלסינקי, פינלנד בשנת 2005 זכה ווקר במדליית כסף בקפיצה במוט בתוצאה של 5.75 מטר, אחרי רנס בלום מהולנד שקפץ לגובה של 5.80 מטר והיה להולנדי הראשון שזוכה במדליית זהב באליפות עולם. שלישי סיים פבל גרסימוב מרוסיה שקפץ 5.65 מטר. שבועיים לאחר מכן הוא קבע את שיאו האישי בתחרות ברייטי, איטליה כשקפץ לגובה 5.96 מטר. באליפות העולם באתלטיקה באולם שנערכה במוסקבה, רוסיה בשנת 2006 זכה ווקר במדליית זהב בתוצאה של 5.80 מטר. ביולי אותה שנה קבע ווקר את תוצאת השנה בעולם כשקפץ לגובה של 6.00 מטר. באליפות העולם שנערכה באוסקה, יפן בשנת 2007 זכה ווקר במדליית זהב בקפיצה במוט בתוצאה של 5.86 מטר, לפני רומן מניל מצרפת שקבע אותה תוצאה אך עבר בניסיון השני, והסתפק במדליית הכסף. באליפות העולם באתלטיקה באולם שנערכה בולנסיה, ספרד בשנת 2006 זכה ווקר במדליית כסף בתוצאה של 5.85 מטר. ב-6 ביוני 2008 קבע ווקר שיא אמריקאי חדש בתוצאה של 6.04 מטר. בתחרות שנערכה ביוג'ין, אורגון. [1] באולימפיאדת בייג'ינג (2008) לא הצליח ווקר לעלות לשלב הגמר כשקפץ לגובה של 5.55 מטר בלבד. בתחרות הכנה לקראת אליפות העולם באתלטיקה שנערכה במונקו ביולי 2009 קפץ לגובה של 5.80 מטר. בשנים 2006–2008 קבע ווקר את תוצאת השנה בעולם בקפיצה במוט. מדיה וקבצים בנושא בראד ווקר בוויקישיתוף בראד ווקר, באתר הוועד האולימפי הבין-לאומי בראד ווקר, באתר olympedia.org בראד ווקר, באתר התאחדות האתלטיקה הבין-לאומית בראד ווקר, באתר ליגת היהלום בראד ווקר, באתר נבחרת ארצות הברית באתלטיקה
לארה קרופט

לארה קרופט (באנגלית: Lara Croft) היא דמות בדיונית. גיבורת סדרת משחקי הווידאו "טומב ריידר" ושני סרטים בשם זה. ללארה נכתבו שלוש ביוגרפיות שונות. הביוגרפיה הראשונה נכתבה בצאת המשחק הראשון ולפיה לארה נכון לספטמבר 2018 בת 50. הביוגרפיה השנייה נכתבה כדי להתאים את לארה למשחקים חדשים בסדרה, ובכך להפוך אותה לצעירה יותר. הביוגרפיה השלישית נכתבה כדי לתת צד חדש לדמות וכדי להצעיר אותה יותר בשביל המשחקים החדשים בסדרה. לארה קרופט (נולדה ב-14 בפברואר 1968) היא בתו של לורד הנשינגלי קרופט. היא גדלה באחוזה מפוארת השייכת למשפחתה וחונכה במוסדות לבני אצולה במעמדה. החל מגיל שלוש היא התחנכה על ידי מורה פרטית, ובגיל 11 עברה לבית הספר וימבלדון לבנות. בגיל 16 עברה לפנימיית "גורדונ'סטאון", שם סיימה את לימודיה בגיל 18. לאחר מכן עברה לתיכון בשווייץ, וסיימה בו את לימודיה בגיל 20. לארה למדה סקי במהלך שהותה בשווייץ; סקי הפך לספורט החביב עליה, והיא נהגה לבלות את חופשותיה בסקי בהרי ההימלאיה. באחת החופשות, מטוסם של לארה וחבריה התרסק על הר מושלג, ולארה הייתה היחידה ששרדה. כתוצאה מההתרסקות איבדה לארה את זיכרונה ונשאר לה חלקיק קטן של זיכרון מחיי האצולה שהיו לה. ההתרסקות והעובדה שהיא שרדה שינו את חייה של לארה, וכך גם ביקור שלה לאחר מכן בכפר מבודד ומרוחק. היא החליטה שנמאס לה מחיי האצולה המשעממים, ובחרה להפוך לשודדת קברים (באנגלית "טומב ריידר", כשם המשחק). פרק זה לוקה בחסר. אנא תרמו לוויקיפדיה והשלימו אותו. בביוגרפיה זו, לארה נולדה ב-14 בפברואר 1977. ערכים מורחבים – טומב ריידר (משחק וידאו, 2013), Rise of the Tomb Raider, Shadow of the Tomb Raider לארה קרופט נולדה ב-14 בפברואר 1992 בבריטניה ללורד ריצ'רד קרופט ואמיליה קרופט. הוריה היו רוב הזמן לא איתה. לאחר מות אמה, אביה של לארה התחיל להיות אובססיבי למיתוסים ולאחר מות אביה, לארה הפכה ליתומה. היא נותרה בחסותו של חבר של אביה, קונרד רוט שאימץ אותה כאילו הייתה ביתו. בעקבות עבודתו של רוט, לארה ברוב ילדותה נשארה לבד. בנעוריה, למדה בקולג' האוניברסיטאי של לונדון. לאחר סיום לימודיה היא חוברת לסמנתה נישימורה והופכת לחברתה הטובה ביותר. ההרפתקאה הראשונה של לארה החלה במציאת הממלכה האבודה ימטאי. דמותה של לארה קרופט ניצבה במוקד ויכוח ציבורי על חוסר הפרופורציה בין גודל שדיה למותניה הדקיקות וגופה החטוב. נטען כי עיצוב זה הופך את לארה לאובייקט מיני וסמל סקס (ביקורת דומה נמתחה בעבר על בובות ברבי). עיצוב דמותה של לארה קרופט שונה החל מ-2013, כך ששדיה הוקטנו וממדי גופה הפכו למציאותיים יותר. באפריל 2006 זכתה דמותה של לארה קרופט לתואר "גיבורת משחקי הווידאו המצליחה ביותר בהיסטוריה" בספר השיאים של גינס. בסרטי הקולנוע גולמה לארה קרופט על ידי השחקנית המפורסמת אנג'לינה ג'ולי, דבר שהקנה לה פופולריות נוספת. מדיה וקבצים בנושא לארה קרופט בוויקישיתוף Lara Croft: 25 years of Tomb Raider and a British gaming icon, אתר ה-BBC לארה קרופט, באתר MusicBrainz (באנגלית) לארה קרופט, באתר Discogs (באנגלית) Carol Pinchefsky, A Feminist Reviews Tomb Raider's Lara Croft, 2013, Forbes
רב מכר לרצח

רב מכר לרצח (באנגלית: A Murder of Crows, "רצח העורבים") הוא סרט מתח אמריקאי משנת 1999 שכתב וביים ראודי הרינגטון. את התפקיד הראשי משחק קובה גודינג ג'וניור. לאסון ראסל הוא עורך דין פלילי מבריק ומצליח מניו-אורלינס שברקורד שלו שורה ארוכה של זיכויים של נאשמים בעבירות רצח, המאבד את רישיונו לאחר שנמצא מכשיל משפט מטעמי מצפון במטרה להביא להרשעתו של נאשם שאכן ביצע את הרצח שיוחס לו. פרישתו הכפויה מן המקצוע מביאה את ראסל לחופי פלורידה במטרה לכתוב רומן. במהלך שהותו במקום מגלה ראסל כי השכן שלו העונה לשם כריסטופר מארלו, כתב ספר על רוצח שהרג עורכי-דין שהביאו לזיכויים של פושעים. מארלו מעביר את הספר שטרם יצא לדפוס לעיונו של ראסל על מנת לקבל את חוות דעתו. כשמסתבר לו מפיו של הבלש המשטרתי כי מארלו מת באופן מפתיע, ראסל לא עומד בפיתוי ומוציא לאור את הספר תחת שמו שלו מבלי לדעת שהספר מתאר 5 רציחות שהתרחשו באמת. הספר הופך לרב-מכר וראסל זוכה לפרסום ארצי ולכסף רב. עד מהרה הופך ראסל לחשוד המרכזי בביצוע הרציחות המתוארות בספר. ראסל נמלט מהמשטרה ומנסה בכל דרך לאתר את כותב הספר "האמיתי" שככל הנראה ביצע את הרציחות המתוארות בו. חקירה מאומצת אותה הוא עורך מביאה אותו לגלות את העקבות של הרוצח האמיתי הודות לרמזים שהותיר לו. השימוש שעשה הראשון בכמה דמויות מתגלה כלא מקרי לחלוטין. ראסל מגלה כי שמו של "השכן" המסתורי תואם למעשה את שמו של המחזאי האנגלי כריסטופר מארלו שהיה הראשון לכתוב את המחזה "דוקטור פאוסטוס", המתאר את סיפורו של פאוסט, שמכר את נשמתו לשטן. עלילה זו פותחה מאוחר יותר על ידי המחזאי הגרמני יוהאן וולפגנג פון גתה שאחת מיצירות הפאר שלו עונה לשם "פאוסט". טעות אחת בודדת אותה ביצע כותב הרומן מביאה את ראסל לחשוף את זהותו. הוא מגלה שהאיש שעמד מאחורי הדמויות המחופשות שעטפו אותו בפלורידה (מארלו, הבלש גתה ואחרים) הוא למעשה מרצה לתיאטרון שאיבד את רעייתו ובתו, כאשר האחראי למותן זוכה בבית המשפט. בעקבות הזיכוי הוא יצא למסע נקמה בעורך הדין שזיכה אותו ובארבעה עורכי דין נוספים שזיכו רוצחים, ואשר לשיטתו "מכרו את נשמתם לשטן" וייצגו רוצחים, וכך באופן מטאפורי פעלו כפי שעשה ד"ר פאוסט. בעלי זכויות ההפצה של הסרט בישראל העדיפו לוותר תחילה על מימוש זכויות ההפצה בקולנוע, אך לאחר הצלחתו המסחררת ורמת הביקוש הגבוהה בספריות הדי.וי.די, הוקרן הסרט לבסוף גם בבתי הקולנוע ברחבי הארץ. "רב מכר לרצח", במסד הנתונים הקולנועיים IMDb (באנגלית) "רב מכר לרצח", באתר נטפליקס "רב מכר לרצח", באתר AllMovie (באנגלית) "רב מכר לרצח", באתר Rotten Tomatoes (באנגלית) "רב מכר לרצח", באתר אידיבי "רב מכר לרצח", במסד הנתונים הקולנועיים KinoPoisk (ברוסית)
פיבי קייטס

פיבי בל קייטס (באנגלית: Phoebe Belle Cates; נולדה ב-16 ביולי 1963) היא שחקנית קולנוע יהודייה-אמריקאית, שנודעה בעיקר הודות למשחקה בסרטי נעורים. קייטס נולדה בניו יורק שבארצות הברית למשפחה יהודית בעיקרה, מלבד סבה מצד אמה שהיה סיני-פיליפיני. משפחתה עסקה בתעשיית הבידור, הן בטלוויזיה והן בברודוויי. אביה, ג'וזף קייטס (במקור "כץ") היה מפיק ידוע בברודוויי, אשר סייע ביצירת שעשועון הטלוויזיה שאלת ה-64 אלף דולר. אימה של קייטס, לילי, נולדה בסין. קייטס למדה בבית הספר ג'וליארד. בקומדיית הנעורים "נעורים בקצב מהיר" גילמה את חברתה הטובה והמנוסה יותר של סטייסי המילטון (ג'ניפר ג'ייסון לי), שתומכת בה ומספקת לה הדרכה לאורך המסע. היא גם שיחקה במיני-סדרה "תחרה" בשנת 1984. קייטס הייתה כוכבת משנה בסדרת סרטי "גרמלינס", כוכבת המשנה בסרט "אלף האורות של ניו יורק", וכיכבה בסרט הקומדיה השחורה "פרד תתפגר" (Drop Dead Fred) בתור אליזבת קרונין, אישה צעירה שעוברת תקופה קשה בחייה. אליזבת מתמודדת עם נישואים כושלים, אם שולטת, וקיום אומלל בסך הכל, עד שחברה הדמיוני מהילדות, פרד, מופיע ומכניס אותה למסע של גילוי עצמי. היא הופיעה על כריכת מגזיני נוער כ"סבנטין", "Tean Beat". קייטס גם הופיעה על במת התיאטרון בשנת 1985 במחזה אוף ברודוויי "Rich Relations" של דייוויד הנרי הואנג וכיכבה בשנת 1994 בקומדיה הרומנטית "הנסיכה קאראבו". בשנת 2005 פתחה קייטס בוטיק אופנה בשם Blue Tree בשדרת מדיסון שבניו יורק. קייטס נישאה בשנת 1989 לשחקן זוכה האוסקר קווין קליין, אותו פגשה כשנבחנה לתפקיד בסרט "החברים של אלכס". להם שני ילדים: אחת מהן היא הזמרת גרטה קליין הידועה בשם הבמה פרנקי קוסמוס. פיבי קייטס, במסד הנתונים הקולנועיים IMDb (באנגלית) פיבי קייטס, באתר AllMovie (באנגלית) פיבי קייטס, באתר Rotten Tomatoes (באנגלית) פיבי קייטס, באתר Metacritic (באנגלית) פיבי קייטס, במסד הנתונים הקולנועיים KinoPoisk (ברוסית) פיבי קייטס, באתר ספוטיפיי פיבי קייטס, באתר Last.fm (באנגלית) פיבי קייטס, באתר AllMusic (באנגלית) פיבי קייטס, באתר MusicBrainz (באנגלית) פיבי קייטס, באתר Discogs (באנגלית) פיבי קייטס, באתר Songkick (באנגלית) פיבי קייטס, באתר Genius פיבי קייטס, באתר SecondHandSongs Blue Tree הבוטיק של קייטס בניו יורק Famous birthdays for July 16: Alexandra Shipp, Will Ferrell - UPI.com, UPI (באנגלית) Phoebe Cates, www.tcm.com (באנגלית) Jr, Robert Mcg Thomas (1998-10-12). "Joseph Cates, 74, a Producer Of Innovative Specials for TV". The New York Times (באנגלית אמריקאית). ISSN 0362-4331. נבדק ב-2024-07-03.
אליזה (זמרת)

אָליזה ז'קוטֶה (בצרפתית: Alizée Jacotey;‏ נולדה ב-21 באוגוסט 1984 בעיר אז'קסיו בקורסיקה, צרפת), היא זמרת פופ צרפתייה, שהתפרסמה בזכות הלהיט Moi...Lolita שיצא ב-2000. אליזה הידועה בכינוי "לילי", החלה במסלול רקדנות כבר בילדותה בבית ספר לריקודים בקורסיקה. את אימוניה המשיכה עד גיל 15, ובמהלך הזמן זכתה בתחרות ריקוד שאורגנה על ידי חברת תעופה הנמצאת כיום כחלק מחברת התעופה "סוויסאייר". עקב ניצחונה, זכתה אליזה בטיול לאיים המלדיביים. בשנת 1999 הופיעה אליזה בתוכנית הטלוויזיה "Graines de star" (בעברית: נבטי הכוכבים), שם התגלתה על ידי הזמרת מילן פארמר שכתבה לה שני אלבומים עם המפיק לורן בוטונה (Laurent Boutonnat). ב-2003–2012 הייתה נשואה לזמר הצרפתי ג'רמי שאטליין (Jérémy Chatelain). ב-2005 נולדה לזוג בת. מ-2016 נשואה לגרגואר ליונט. ב-2019 נולדה לזוג בת. מתגוררת כיום בקורסיקה. סינגל הבכורה של אליזה "Moi... Lolita" שוחרר במאי 2000 בצרפת, וב-2001 באירופה ובאסיה. הסינגל זכה להצלחה מסחררת בצרפת, למרות שלא הגיע למקום הראשון, ובמצעד כל הזמנים במדינה הוא ממוקם במקום ה-31 עם מכירות של מעל 1,200,000 עותקים. השיר הצליח גם באסיה ובאירופה והגיע למקום הראשון בספרד ובאיטליה, ולמקום השני בבלגיה, גרמניה והולנד. בישראל השיר הגיע למקום הראשון במצעד בגלגלצ וסיים במצעד הפזמונים הבינלאומי השנתי לשנת 2001 במקום השמיני. בסוף 2000 יצא אלבום הבכורה Gourmandises ממנו יצאו הסיגלים "L'Alizé",‏ "Parler tout bas" ושיר הנושא "Gourmandises". בעקבות פרסום אלבומה הראשון שגרם לתדמיתה לעבור לכיוון המראה הסקסי מיני, נבנה במקביל לאליזה מראה תדמית של נערה בת עשרה רגילה לחלוטין, וזאת כדי ליצור ולשמר את הרושם הנקי של נערה ממוצעת כמו כולם. במהלך השנים עם התבגרותה נבחרה אליזה לסמל סקס במגזינים שונים, ואף נבחרה בשנים 2010 ו-2011 בסקר "האישה הכי סקסית בעולם" שנערך על ידי מגזין FHM הצרפתי בתור האישה השנייה הכי סקסית בעולם מתוך 100 מועמדות. אלבומה השני של אליזה, Mes courants électriques, יצא ב-2003 וממנו שוחררו הסינגלים J'en ai marre ! / I'm fed up! ו J'ai pas vingt ans ! / I'm not twenty!. האלבום הצליח באירופה אך פחות מאלבומה הראשון. ב-2007 ראה אור אלבומה השלישי Psychédélices אותו הפיקה בעצמה. האלבום יצא רק בשווייץ, בלגיה, צרפת ובמקסיקו, שם נחל הצלחה כשהגיע לראש מצעד המכירות. בתחילת 2010 יצא אלבומה הרביעי Une enfant du siècle (ילדת המאה). האלבום לא הצליח יחסית לקודמיו אף שהגיע למקום ה-13 במצעד האלבומים הצרפתי. ב-2013 השתתפה אליזה בגרסה הצרפתית של תוכנית המציאות "רוקדים עם כוכבים" (Danse avec les stars) והגיעה למקום הראשון. כמו כן, באותה שנה יצא גם אלבומה החמישי 5. ב-2014 יצא אלבומה השישי, Blonde. 2000: Gourmandises 2003: Mes Courants Électriques 2007: Psychédélices 2010: Une enfant du siècle 2013: 5 2014: Blonde אתר האינטרנט הרשמי של אליזה (מתוך ארכיון האינטרנט) אליזה, ברשת החברתית פייסבוק אליזה, ברשת החברתית אקס (טוויטר) אליזה, ברשת החברתית אינסטגרם אליזה, סרטונים בערוץ היוטיוב אליזה, במסד הנתונים הקולנועיים IMDb (באנגלית) אליזה, באתר אפל מיוזיק (באנגלית) אליזה, באתר ספוטיפיי אליזה, באתר סאונדקלאוד (באנגלית) אליזה, באתר Last.fm (באנגלית) אליזה, באתר AllMusic (באנגלית) אליזה, באתר MusicBrainz (באנגלית) אליזה, באתר דיזר אליזה, באתר Discogs (באנגלית) אליזה, באתר Songkick (באנגלית) אליזה, באתר Genius אליזה, באתר SecondHandSongs אליזה, באתר טיידל (באנגלית) אליזה, באתר אמזון מיוזיק
אפטר אייט

אפטר אייט (באנגלית: After Eight; מילולית: "אחרי שמונה") הוא מותג שוקולד בריטי המבוסס על מוצרים המכילים שוקולד ומנטה. המוצר המקורי תחת מותג זה, "After Eight Thin Mints", כולל ריבועים דקים של שוקולד כהה הממולאים במנטה. חברת רונטרי'ז החלה לייצרו ב-1962, ושמו נועד לרמוז על ייעודו כחטיף שלאחר ארוחת הערב. מאז 1970 מיוצר השוקולד במפעל בקאסלפורד שביורקשייר והאמבר, ומאז רכישתה של רונטרי'ז על ידי נסטלה ב-1988, משווקת אותו האחרונה. שכבת המנטה הפנימית מכילה סוכרוז ואינוורטאז, היוצרים מרקם שמאפשר את עטיפתו בשוקולד. לאחר הייצור, האינוורטאז גורם לפירוק הסוכרוז לגלוקוז ולפרוקטוז, ומרקם המנטה הופך פחות מוצק. פרט ל-"Thin Mints" מייצרת החברה מספר מוצרים נוספים תחת שם המותג "After Eight", כגון "Delights" (עיגולי שוקולד כהה הממולאים במנטה), "Straws" (מקלות שוקולד כהה ממולאי מנטה) ו-"Biscuits" (ביסקוויטים עם שוקולד ומנטה). מוצרי החברה הם כשרים חלבי (חלב עכו"ם) בהשגחת בית הדין הרבני בלונדון מדיה וקבצים בנושא אפטר אייט בוויקישיתוף אתר האינטרנט הרשמי של אפטר אייט (באנגלית) 2023 Kosher Nosh Guide
יוהאן פונלנטן

יוהאן פונלנטן בנאווידס (בספרדית: Johan Vonlanthen Benavídez; נולד ב-1 בפברואר 1986 בסנטה מרתה, קולומביה) הוא כדורגלן שווייצרי המשחק בעמדת הקיצוני הימני. פונלנטן שיחק בקבוצות מובילות מהולנד, אוסטריה ומשווייץ ובנבחרת שווייץ. סבו בעל אזרחות שווייצרית, מה שהקנה לו את הזכאות לייצג דווקא את שווייץ ברמה הבינלאומית במקום קולומביה, מולדתו. פונלנטן עלה ממחלקת הנוער של המועדון המקומי יאנג בויז ברן. בעונת 2001/2002, בהיותו רק בן 16, ערך את הופעת הבכורה שלו בקבוצה במסגרת ליגת העל השווייצרית. בקיץ של 2003, הוא עבר למועדון הפאר ההולנדי פ.ס.וו. איינדהובן. תחילה שיחק באופן קבוע בהולנד, אך עד מהרה איבד את מקומו בהרכב והושאל למועדון האיטלקי ברשיה בשנת 2005. אחרי 9 משחקים בלבד באיטליה, הושאל שוב פונלנטן למועדון ההולנדי נאק ברדה עד סוף עונת 2005-2006. בקיץ 2006, אחרי שלוש שנים באיינדהובן, פונלנטן חתם במועדון האוסטרי רד בול זלצבורג, וב-13 ביולי 2009, הושאל למועדון השווייצרי פ.צ. ציריך לעונה אחת. בקיץ 2011 עבר פונלנטן לאיטאחוי מהליגה הקולומביאנית השנייה. ב-30 במאי 2012, לאחר עונה בקבוצה הקולומביאנית, כאשר במשך רוב העונה היה פצוע בברך, הודיע פונלנטן על פרישתו ממשחק הכדורגל, בגיל 26, מפני שהוא "לא יכול לעמוד בפני האפשרות לעבור ניתוח בברך". ב-14 במאי 2013 הודיע על חזרה למשחק פעיל, ולאחר מכן חתם בגראסהופרס ציריך. בינואר 2014 הושאל עד תום העונה לשפהאוזן מליגת המשנה השווייצרית. לקראת עונת 2014/2015 חתם בקבוצת סרבט ז'נבה, גם היא מהליגה השנייה. פונלנטן ערך את הופעת הבכורה שלו במדי נבחרת שווייץ ב-6 ביוני 2004 נגד ליכטנשטיין, לאחר שנכנס כמחליף בדקה ה-81 של המשחק במקומו של אלכסנדר פריי. בסיום המשחק שווייץ ניצחה 1-0. במהלך טורניר יורו 2004, פונלנטן היה לשחקן השני בצעירותו שמשחק בטורניר, אחרי שנכנס כמחליף במשחק נגד אנגליה. ב-21 ביוני 2004, פונלנטן שבר שיא והפך למבקיע הצעיר ביותר במסגרת היורו, אחרי שהשווה במשחק נגד צרפת, ושבר את השיא בן ארבעת הימים בלבד (שקבע וויין רוני במשחק בין אנגליה לשווייץ) בשלושה חודשים. פונלנטן נחשב מאז לשחקן סגל קבוע בנבחרת, וזומן לשחק במהלך מונדיאל 2006, אמנם לא לקח חלק בטורניר בשל פציעה. כמו כן, הוא נכלל בסגלה של שווייץ במהלך טורניר יורו 2008 ובמונדיאל 2010. מדיה וקבצים בנושא יוהאן פונלנטן בוויקישיתוף יוהאן פונלנטן, באתר Transfermarkt יוהאן פונלנטן, באתר Soccerway יוהאן פונלנטן, באתר WorldFootball.net יוהאן פונלנטן, באתר National Football Teams יוהאן פונלנטן, באתר FootballDatabase.eu פרופיל המאמן, באתר Transfermarkt
חבורה מוצגת סופית

בתורת החבורות, חבורה מוצגת סופית (מ"ס) היא חבורה שיש לה הצגה עם מספר סופי של יוצרים ומספר סופי של יחסים. חבורה כזו אפשר לראות כאוסף המילים בקבוצה סופית של אותיות, בכפוף למספר סופי של תנאים המגדירים אלו מילים שקולות זו לזו. סימון מקובל ושימושי לחבורה מוצגת סופית הוא ⟨ S ∣ R ⟩ {\displaystyle \langle S\mid R\rangle } כאשר S {\displaystyle S} היא קבוצת יוצרים ו- R {\displaystyle R} קבוצה של יחסים. לדוגמה את החבורה הציקלית מסדר n {\displaystyle n} ניתן לכתוב כ- Z n = ⟨ a ∣ a n = 1 ⟩ {\displaystyle \mathbb {Z} _{n}=\langle a\mid a^{n}=1\rangle } . חבורות מוצגות סופית מהוות מחלקה חשובה של חבורות נוצרות סופית, אבל לא כל חבורה נוצרת סופית אפשר להציג באופן סופי. יש רק אָלֶף אֶפֶס חבורות מ"ס, לעומת אלף חבורות נוצרות סופית. משום כך, "כמעט כל" חבורה נוצרת סופית אינה ניתנת לתיאור באמצעות מספר סופי של יחסים. תוצאות אלה הוכיח ב-1937 B.H. Neumann, שגם נתן את הדוגמה המפורשת הראשונה לחבורה נוצרת סופית שאינה מ"ס. לפי "משפט השיכון של Higman", חבורה נוצרת סופית אפשר לשכן בחבורה מוצגת סופית, אם ורק אם יש לה הצגה רקורסיבית. מתברר שהתנאי על סופיות מספר היחסים אינו תלוי בבחירת היוצרים: אם G {\displaystyle G} חבורה מוצגת סופית, אז לכל קבוצת יוצרים סופית של G {\displaystyle G} קיימת קבוצת יחסים סופית המגדירה את החבורה. קיומה של הצגה סופית היא תכונה גאומטרית: כל חבורה שהיא קוואזי-איזומטרית לחבורה מוצגת סופית, מוצגת סופית בעצמה. כל הרחבה של חבורה מ"ס בחבורה מ"ס היא מ"ס בעצמה. כל חבורה נילפוטנטית נוצרת סופית היא מ"ס. יתרה מזו, כל חבורה פולי-ציקלית נוצרת סופית היא מ"ס. מאידך, יש חבורות פתירות נוצרות סופית, שאינן מ"ס. החבורה היסודית של כל יריעה חלקה קומפטית היא מ"ס. ולהפך: כל חבורה מ"ס היא החבורה היסודית של יריעה קומפקטית חלקה כלשהי מממד 4. כל סריג בחבורת לי ממשית קשירה הוא מ"ס. לעומת זאת, החבורה SL 3 ⁡ ( F q [ t ] ) {\displaystyle \operatorname {SL} _{3}(\mathbb {F} _{q}[t])} אינה מ"ס לכל חזקת ראשוני q {\displaystyle q} . החבורות SL n ⁡ ( F q [ t ] ) {\displaystyle \operatorname {SL} _{n}(\mathbb {F} _{q}[t])} , n ≥ 4 {\displaystyle n\geq 4} , כן מוצגות סופית. אם H {\displaystyle H} תת-חבורה מאינדקס סופי של חבורה G {\displaystyle G} , אז אחת מהן מ"ס אם ורק אם השנייה כזו. התהליך לחישוב היחסים של H {\displaystyle H} מתוך היחסים של G {\displaystyle G} נקרא אלגוריתם ריידמייסטר-שרייר. בחבורות מוצגות סופית פשוטות, בעיית המילה פתירה. כך גם בכל חבורה מוצגת סופית שהיא residually finite; לעומת זאת יש חבורות נוצרות סופית עם הצגה רקורסיבית שהן residually finite אבל בעיית המילה בהן אינה פתירה. קיימת "חבורה מוצגת סופית אוניברסלית", שהיא חבורה מוצגת סופית, שכל חבורה מוצגת סופית איזומורפית לתת-חבורה שלה. יש גם חבורה מוצגת סופית שכל חבורה עם הצגה רקורסיבית משוכנת בה (Higman, 1961). הדרגה של חבורה מוצגת סופית שווה למספר היוצרים הקטן ביותר האפשרי עבורה. ידוע (Higman-Neumann-Neumann 1940) שכל חבורה מוצגת סופית אפשר לשכן בחבורה עם שני יוצרים ואותו מספר יחסים. החיסרון (deficiency) של חבורה מוצגת סופית הוא, לפי ההגדרה, ההפרש הגדול ביותר האפשרי בין מספר היוצרים למספר היחסים שלה. כל החבורות בעלות חיסרון חיובי הן אינסופיות. כל חבורה בעלת חיסרון > 1 מכילה עותק של החבורה החופשית על שני יוצרים. Pierre de la Harpe, Topics in Goemtric Group Theory.
סופרבוס (פירושונים)

האם התכוונתם ל... סופרבוס – חברת תחבורה ציבורית ישראלית סופרבוס (להקה) – להקת פופ רוק צרפתית לוקיוס טארקוויניוס סופרבוס – המלך הרומאי השביעי והאחרון. ידוע גם בשם טארקווין הגדול או טארקווין השני